Hans lyst - hvilket man vel ikke kan fortænke ham i - bliver nok ikke større af at se, hvordan et citat fra hans interview med Politiken søndag er blevet nappet ud af en sammenhæng, så han i England fremstilles som en virkelighedsfjern fantast uden begreb om sin fodboldmæssige virkelighed.

Lige nu er indtrykket mange steder, at Nicklas Bendtner i ramme alvor har tippet Barcelona og Real Madrid som mulige kommende arbejdsgivere.

I Politiken blev Bendtner spurgt:

Hvor forestiller du dig at fortsætte karrieren?

- Hvis jeg selv kunne bestemme: Real Madrid eller Barcelona, svarede Bendtner uden at give antydningen af, at det er hans forventning.

I engelske Daily Mail har man i oversættelsen valgt helt at udelade Bendtners forbehold om, at det kun er 'hvis jeg selv kunne bestemme', så i deres citat-historie fra interviewet svarer Bendtner ifølge skribenten kort og meget bizart 'Real Madrid eller Barcelona' på Politikens spørgsmål.

Deres udlægning synes pludselig at være blevet sandheden for mange, så også andre medier og fodboldinteresserede på Twitter videregiver historien og nogle deres hån over fantasten Bendtner, der åbenbart selv tror, at han er god nok til Real Madrid og Barcelona.

Se reaktioner og mediernes præsentation af historien herunder: